SAMBIRU 16
Kumbi Ateŵeti Akovya Agwira Ntchitu Wuli?
Bayibolu likonkhoska magulu ngaŵi nga anthulumi achikhristu wo aja ndi maudindu mumpingu, nge ‘ŵara ndi ateŵeti akovya.’ (Afilipi 1:1) Kanandi mumpingu wewosi muja ŵara ndi ateŵeti akovya akukwana. Kumbi ndi ntchitu wuli yo ateŵeti akovya agwira?
Atovya wupu wa ŵara. Ateŵeti akovya ŵe pa ubwezi wakukho ndi Yehova, yiwu mbakugomezgeka kweniso mbakunozgeka kugwira ntchitu yawu chinanga kuti anyaki mbanyamata ndipu anyaki mbara mu vyaka. Ŵanthu ŵenaŵa, agwira ntchitu zakukhumbika ukongwa zo apaskika ndipuso zinyaki zo zitenere kuchitika pa mpingu. Ivi vitovya kuti ŵara aŵikengi maŵanaŵanu ngawu pakusambiza ndi kuphwere ŵanthu aku Chiuta.
Agwira ntchitu zakupambanapambana. Ateŵeti akovya anyaki apaskika ntchitu ya ukalindi kuti alondiyengi ŵanthu wo ŵaza pa maunganu. Anyaki agwira ntchitu ya maakaunti, pa vakukweze mazu, pakupereke mabuku ndipuso agaŵiya ŵanthu a mumpingu vigaŵa vakupharazgaku. Yiwu atovya so asani pe ntchitu yakunozga Nyumba ya Ufumu. Ŵara angaŵapempha kuti awovyi ŵanthu akukota. Ateŵeti akovya mbakunozgeka kugwira ntchitu yo apaskika ndipu titenere kuŵapaska ulemu chifukwa chakujipereka kwawu.—1 Timote 3:13.
Alongo chakuwoniyapu chamampha nge Akhristu. Ateŵeti akovya asankhika chifukwa cha mijalidu yawu yamampha yachikhristu. Asani akamba nkhani pa maunganu nga mpingu, atovya kuti tije ndi chivwanu chakukho. Asani apharazgiya nasi limoza atitovya kuti tije ndi phamphu. Chifukwa chakuchita vinthu mwakukoliyana ndi wupu wa ŵara, vitovya kuti mumpingu muje chimangu ndi likondwa. (Aefeso 4:16) Mukuluta kwa nyengu, nawuso angaziyenere kuteŵete nge ŵara.
-
Kumbi ateŵeti akovya mbanthu a mtundu wuli?
-
Kumbi ateŵeti akovya, atovya wuli kuti mpingu uyendengi umampha?
tum_Latn tum_Latn tum_Latn tum_Latn tum_Latn tum_Latn unk tum_Latn unk tum_Latn